《挽四世伯祖忠襄公诗》
明代·毛可珍

西风凭吊景前贤，豸绣威名著简编。暂建朱幡辞北阙，独乘骢马驻南天。

擐躬甲胄平诸峒，横槊鸿文涌百川。恩渥九重深雨露，越台遗构拟淩烟。

作者简介：毛可珍，原名元恺，字美仲。号赤城。明神宗万历三十一年（一六〇三）举人。历任诸暨、静海知县。清道光《广东通志》卷二八二、光绪《香山县志》卷一三有传。